open-index/open-wikipedia-markdown huggingface dataset:
106. gads

**106. gads** () bija gads, kas pēc Jūlija kalendāra sākās ceturtdienā.

## Notikumi

### Nezināms datums
* Lūcijs Keionijs Komods (*Lucius Ceionius Commodus*) un Seksts Vetulēns Kivika Kerials (*Sextus Vettulenus Civica Cerialis*) kļuva par Romas konsuliem.
* Romas imperators Trajāns pakļāva helēnistisko valsti Nabateju.
* Dākija kļuva par Romas impērijas provinci.
* Austrumu Haņu dinastijā valdīja trīs imperatori: vispirms Hedi, pēc tam — Šandi un visbeidzot Aņdi.

## Miruši
* Dekebals, daku valdnieks
* Hedi, austrumu Haņu dinastijas imperators Senajā Ķīnā
* Šandi, austrumu Haņu dinastijas imperators Senajā Ķīnā
Zorkels

{
  "type": "ExternalData",
  "service": "geoshape",
  "ids": "Q226748"
}

**Zorkels** ( — ‘Lielais ezers’, ) ir ezers Pamirā uz Tadžikistānas un Afganistānas robežas. Izvietojies Lielā Pamira ielejā starp Vāhānas grēdu dienvidos un Dienvidaličuras grēdu ziemeļos 4130 metru virs jūras līmeņa. No ezera rietumu gala sākas viena no Amudarjas iztekām Pāmira. Ezera Tadžikistānas pusē ierīkots Zorkela dabas rezervāts (87 700 ha).

## Atsauces

## Ārējās saites

* Topogrāfiskā karte 1:100 000 J-43-88
Genealogy

***Genealogy*** ir armēņu supergrupa, kas pārstāvēja Armēniju 2015. gada Eirovīzijas dziesmu konkursā ar dziesmu *Don't Deny*. Grupa finālā ieguva 34 punktus, iegūstot 16. vietu.

## Diskogrāfija
### Singli

## Atsauces

## Ārējās saites
*
Jaunā Gaita

**"Jaunā Gaita"** ir 1955. gadā trimdā aizsākts un ilglaicīgi ārpus Latvijas izdots latviešu literārs žurnāls. Tas tika aizsākts, lai veicinātu latviešu valodas un literatūras uzturēšanu trimdā, bet ieguva nozīmīgu lomu trimdas sabiedrības politiskajā dzīvē un sakaros starp Padomju Latvijas un latviešu trimdas literatūru. Žurnāls bija pirmais no trimdas preses izdevumiem, kas uzsāka Latvijas PSR rakstnieku darbu pārpublicēšanu, bet kopš Latvijas neatkarības atgūšanas aizvien lielāku daļu žurnāla saturu piedāvā Latvijā dzīvojoši literāti. Plašu atzinību guvis žurnāla vizuālais noformējums, žurnāla veidotāju nopelnus atzinusi Latvijas zinātņu akadēmija un Pasaules brīvo latviešu apvienība.

## Vēsture
Jaunā gaitā iesākumā bija Amerikas Latviešu jauniešu apvienības žurnāls. Jaunās gaitas autori, izdevēji un literārās politikas veidotāji, saukti par jaungaitniekiem piederēja pirmajai trimdā izaugušajai paaudzei. Jaungaitnieku centrs atradās ASV vidienē, taču samērā aktīvu dalību neklātienē ņēma arī Kanādā, Zviedrijā un Austrālijā dzīvojošie literāti. Jaungaitnieki pārsvarā bija prozaiķi un publicisti, taču publicēja arī dzeju. Ar Jauno gaitu saistīti Valters Nollendorfs, Astrīde Ivaska, Aivars Ruņģis, Lalita Muižniece un citi. Jauna gaita bija pirmais trimdas laviešu izdevums, kas sāka regulāri pārpublicēt Latvijas 1960. gadu dumpīgās paaudzes dzejniekus, piemēram, Ojāru Vācieti un Imantu Ziedoni.

Tā pirmā redaktores Lalitas Muižniece sacījusi, ka iesākumā Austrumkrastā dzīvojošie Elles ķēķa literātu grupa iesākumā nav vēlējušies publicēties žurnālā. Taču laika gaitā, žurnāla publicējušies arī Linards Tauns, Gunārs Saliņš, Jānis Krēsliņs un citi Elles ķēķa literāti.
Skaļākais un pamanāmākais jaungatnieku novatorisms saistās ar Jāņa Turbada (Valda Zepa pseidonīms) romāna *Ķēves dēls Kurbads* 1959. gadā publicēto fragmentu un Dzintara Soduma Džeimsa Džoisa *[[Uliss|Ulisa]]* tulkojuma daļu publikāciju, kas izsauca ļoti asu diskusiju starp jaunās un vecākās paaudzes rakstniekiem, starp tradicionālā un modernistiskā izteiksmes veida atbalstītājiem.

## Atsauces

## Ārējās saites
* Žurnāla mājaslapa un digitālais arhīvs
Iedzimts nefrotiskais sindroms

**Iedzimts nefrotiskais sindroms** ir pārmantots traucējums, kas izpaužas ar proteīnūriju (proteīniem urīnā), kā arī ar ķermeņa tūskām. Tas izpaužas jau pirmajā dzīves gadā. Biežāk sastopamie ir somu tipa nefrotiskais sindroms un difūzā mezangiālā skleroze. Iedzimtais nefrotiskais sindroms ir ļoti reta nefrotisko sindromu forma.

## Somu tipa nefrotiskais sindroms
Somu tipa nefrotiskais sindroms ir autosomāli recesīva slimība, kas skar 1,2/10 000 somu jaundzimušo. Visbiežāk sastopama Somijā, bet gadījumi ir atrodami visā pasaulē. To izraisa mutācija NPHS1 gēnā, kas kodē nieru proteīna nefrīna sintēzi. Defekta dēļ nieres nespēj funkcionēt normāli un zaudē plazmas proteīnus, zūd plazmas onkotiskais spiediens un veidojas arī tūskas. Tiek zaudētas arī antivielas, kas cirkulē asinīs, tādēļ biežāk saslimst ar infekciju slimībām.

## Difūza mezangiāla skleroze
Šis nefrotiskais sindroms ir rets un tā iedzimtība ir variabla. Sindroma progresija noved pie nieru mazspējas 2 vai 3 gadu vecumā. Pacientiem ar smagu proteīnūriju var veikt bilaterālu nefrektomiju (izņemot abas nieres) un dialīzi.

## Simptomi
* Zems dzimšanas svars
* Liela placenta
* Tūska
* Samazināts urīna daudzums
* Putains urīns
* Slikta apetīte
* Klepus

## Ārstēšana
Agra un agresīva ārstēšana ir nepieciešama, lai kontrolētu traucējumus. Diurētiskie līdzekļi palīdz atbrīvoties ķermeņa lieko šķidrumu. AKE inhibitoru zāles (piemēram, kaptoprils) un nesteroīdie pretiekaisuma līdzekļi (piemēram, indometacīns) tiek izmantoti, lai palēninātu olbaltumvielu nokļūšanu urīnā. Var būt nepieciešamas arī antibiotikas, lai kontrolētu infekcijas. Svarīgi ir arī samazināt sāls lietošanu, lai palīdzētu kontrolēt pietūkumu.

Nieru izņemšana, dialīze un nieru transplantācija arī var tikt ieteikta.

## Atsauces
Gollisms

[thumb|200px|[Lotringas krusts gollisma simbols]]
**Gollisms** ir politiska filozofija, kas pauž franču politiķa un Francijas Republikas prezidenta Šarla de Golla idejas.

Gollisma jēdziens vēstures gaitā piedzīvoja izmaiņas. Višī Francijā tas nozīmēja piederību pretošanās kustībai un opozīciju esošai valdībai.

Pēc Otrā pasaules kara tas nozīmē sekošanu noteiktiem politiski ekonomiskiem principiem:
* Francijas neatkarība no starptautiskām organizācijām, tādām kā Apvienoto Nāciju Organizācija, Eiropas Kopiena. Atteikšanās no starptautisko saistību uzņemšanās uz nacionālo interešu rēķina.
* Centralizētas valdīšanas nosargāšana, kas dod valsts prezidentam galvenās pilnvaras.
* Atteikšanās no ekonomiskā liberālisma, kapitālisma, arī no revolucionārā sociālisma.

Gollismam izšķir vairākus virzienus:
* Neogollisms
* Sociālais gollisms
* Kreisais gollisms
Nadežda Krupska

**Nadežda Krupska** (; dzimusi , mirusi ) bija krievu boļševiku revolucionāre un politiķe. Vladimira Ļeņina sieva no 1898. gada līdz viņa nāvei 1924. gadā. Prominenta padomju izglītības birokrātijas biedre, bijusi nozīmīga loma boļševiku (vēlāk komunistiskajā) partijā.

## Biogrāfija
19. gadsimta 80. gadu sākumā kļuva par marksistu aktīvisti, ap 1894. gadu satikusi Ļeņinu. 1896. gada augustā tikusi apcietināta, 1898. gadā tika izsūtīta uz trim gadiem trimdā. Ieguva tiesības pavadīt šo laiku kopā ar Ļeņinu, kas tobrīd atradās izsūtījumā Sibīrijā. 1898. gada jūlijā viņi abi apprecējās.

1901. gadā Krupska pievienojās Ļeņinam Minhenē, vēlāk apmetās uz dzīvi dažādās Eiropas pilsētās, līdz 1905. gadā uz brīdi atgriezās Krievijā. Viņa bija Ļeņina privātā sekretāre, darbojās arī partijas laikrakstos un žurnālos. Krupska palīdzēja nodibināt boļševiku partiju. Pēc atgriešanās Krievijā pēc 1917. gada februāra revolūcijas viņa izplatīja boļševiku propagandu, kamēr Ļeņins slēpās Somijā, nosūtīja ziņas no viņa un viņa kolēģiem. Kad boļševiki sagrāba varu, Krupska kļuva par Izglītības komisariāta kolēģijas biedri.

Pēc Ļeņina nāves 1924. gadā Krupska pievienojās Staļina oponentiem. Vēlāk nošķīrās no opozīcijas un palika formāli ārpus cīņas partijā. Turpinājusi darboties partijā, tomēr vairs nebija agrāko laiku ietekmes.

## Atsauces

## Ārējās saites
Raitis Puriņš

**Raitis Puriņš** (dzimis 1988. gada 20. maijā) ir Latvijas handbolists, kas spēlē vārtsarga pozīcijā. Latvijas izlases dalībnieks. Viņa pamatdarbs ir globālās izaugsmes direktors uzņēmumā “Mapon", bijis handbola žurnālists portālā Sportacentrs.com.

## Handbolista karjera
No 2005./2006. gada sezonas līdz 2014./2015. gada sezonai spēlētājs Latvijas Virslīgas čempionātā pārstāvēja LSPA komandu, bet 2015./2016. gadā pievienojās "Celtnieks" vienībai. 2020./2021. gada sezonā Puriņš pievienojās "ASK Zemessaredze/LSPA" komandai. 

Kopā ar LSPA un "Celtnieks" izcīnījis trīs Latvijas Virslīgas čempionu titulus (2009./2010., 2010./2011. un 2016./2017. gada sezonā). Latvijas valstsvienībā aizvadījis 49 spēles, bijis Latvijas U-18 un U-20 izlases vārtsargs.

Puriņa pirmais handbola treneris bija Jānis Žīdens. 2020. gada janvārī tika iekļauts Latvijas izlases sastāvā tās vēsturē pirmajai dalībai Eiropas čempionātā handbolā.

## Atsauces

## Ārējās saites

*
Leitners

**Leitners** var būt:

* Gotlībs Vilhelms Leitners (*Gottlieb Wilhelm Leitner*; 1840—1899) — ebreju izcelsmes britu orientālists;
* Kristians Leitners (*Christian Laettner*; 1969) — bijušais amerikāņu basketbolists; 
* Fēlikss Leitners (*Felix Leitner*; 1996) — austriešu biatlonists.
Panamas himna

***Himno Istmeño*** (latviski — "Zemes šauruma himna") ir Panamas valsts himna. Mūzikas autors ir  Santoss Horhe, bet vārdu  autors Heronimo Osa. Himna apstiprināta 1906. gadā.

## Himnas teksts

*Alcanzamos por fin la victoria*
*en el campo feliz de la unión;*
*con ardientes fulgores de gloria*
*se ilumina la nueva nación.*

*Es preciso cubrir con un velo<br />*
*del pasado el calvario y la cruz;<br />*
*y que adorne el azul de tu cielo<br />*
*de concordia la espléndida luz.<br />*

*El progreso acaricia tus lares<br />*
*al compás de sublime canción;<br />*
*ves rugir a tus pies ambos mares<br />*
*que dan rumbo a tu noble misión.<br />*

*En tu suelo cubierto de flores,<br />*
*a los besos del tibio terral,<br />*
*terminaron guerreros fragores;<br />*
*sólo reina el amor fraternal.<br />*

*Adelante la pica y la pala,<br />*
*al trabajo sin más dilación;<br />*
*y seremos así prez y gala,<br />*
*de este mundo feraz de Colón<br />*
Gotlībs Vilhelms Leitners

**Gotlībs Vilhelms Leitners** (*Gottlieb Wilhelm Leitner* vai *Gottlieb William Leitner*; dzimis  Peštā, Ungārijā, miris  Bonnā, Vācijā) bija ebreju izcelsmes britu orientālists.

## Dzīvesgājums
Dzimis ebreju ģimenē Ungārijā, agri zaudējis tēvu un pēc mātes otrajām laulībām ieguvis patēva uzvārdu. Jau agrā bērnībā uzrādījis izcilas dotības valodās un astoņu gadu vecumā nosūtīts uz Konstantinopoli, lai tur apgūtu austrumu valodas. Desmit gadu vecumā pratis turku, arābu un vairākas Eiropas valodas. 15 gadu vecumā nozīmēts darbā Britu komisariātā Krimā par 1. ranga tulku, kas atbilda pulkveža dienesta pakāpei. Pēc Krimas kara beigām atgriezies Londonā, kur sācis studijas Karaļa koledžā *(King's College)*.

Izcili pārvaldījis 15 valodas un jau 19 gadu vecumā sācis strādāt Karaļa koledžā par arābu, turku un jaungrieķu valodas pasniedzēju. 1864. gadā uzaicināts par Lahoras koledžas pārvaldnieku Britu Indijā. Lahorā izvērsis aktīvu darbību Pendžābas Universitātes izveidošanā, dibinājis vairākas skolas, literārās biedrības, bibliotēkas, akadēmiskos žurnālus. Intensīvi pētījis Indijas subkontinenta kultūru un vēsturi, sarakstījis vairākas grāmatas. Atvaļinājies no civildienesta Indijā 1886. gadā.

Pēc atgriešanās Eiropā nodarbojies ar pētniecību Heidelbergas universitātē, pildījis dažādus Austrijas, Prūsijas un britu valdības pasūtījumus. 1883. gadā Vokingā nodibinājis Austrumu valodu, kultūras un vēstures izpētes centru. 1889. gadā ar Leitnera atbalstu uzcelta viena no pirmajām Rietumeiropā Šaha Džahana mošeja Vokingā. Miris 1899. gadā Bonnā, apglabāts Vokingā, Anglijā.

## Atsauces

## Ārējās saites

* Jewish Encyclopedia. LEITNER, GOTTLIEB WILLIAM
Piemineklis 1905. gada cīnītājiem

**Piemineklis 1905. gada cīnītājiem** ir piemineklis 1905. gada revolūcijas "Asiņainās svētdienas" piemiņai. Atrodas pie Dzelzs tilta 11. novembra krastmalā, Rīgā, Latvijā.

Pieminekļa autori ir tēlnieks Alberts Terpilovskis un arhitekts Kārlis Plūksne. Piemineklis veltīts  demonstrācijas laikā nošauto, ievainoto un Daugavā noslīkušo piemiņai. Piemineklis atrodas notikuma vietā.

thumb|left|180px|Piemiņas plāksne pie pieminekļa
Piemineklis sastāv no granīta postamenta un divām bronzas skulptūrām. Tas tika atklāts 1960. gadā. 21. gadsimtā tika veikta pieminekļa restaurācija, pēc tās tas tika atklāts  (Terpilovska dzimšanas diena).

## Atsauces

## Ārējās saites
* "Cita Rīga" informācija
Piemineklis Latviešu strēlniekiem

**Piemineklis Latviešu strēlniekiem 1915—1920** atrodas Latviešu strēlnieku laukumā Rīgā, Latvijā.

Piemineklis sākotnēji veltīts sarkanajiem latviešu strēlniekiem, tā autors ir tēlnieks Valdis Albergs, un tas atklāts 1971. gadā. Piemineklī attēloti trīs vīri, kam ir laikmetam raksturīgie ieroči un apģērbs. Pieminekļa augstums — 13 metri. 1972. gadā Dz. Griba un Gunārs Lūsis-Grīnbergs saņēma PSRS Valsts prēmiju par muzeja ēkas (tobrīdējais Latviešu sarkano strēlnieku muzejs) un pieminekļa veidojošo ansambļa arhitektūru.

2000. gadā tika demontēta sešus gadus pēc pieminekļa uzlikšanas uzliktā uzraksta plāksne no pieminekļa pakājes, tā tika nomainīta uz citu — "Latviešu strēlniekiem 1915—1920". 2001. gadā tika pabeigta pieminekļa pakājes labiekārtošana.

## Atsauces

## Ārējās saites
* Strēlnieku pieminekļa projektēšana un celtniecība (1965-1971) 
* Latviešu sarkano strēlnieku piemineklis Rīgā
Biomasa

thumbnail|Granulas, kuras ražo no koksnes pārpalikumiem
**Biomasa** ir bioloģisks materiāls, ko iegūst no dzīviem organismiem. Biomasu ķīmiskas pārvaides rezultātā var izmantot gāzes, siltuma un elektriskās enerģijas ražošanā. Galvenie biomasas resursu veidi ir lauksaimniecības augu atlikumi, cukuru, cieti un eļļu saturošie augi, meža atlikumi, dzīvnieku atliekas, atkritumi un pārpalikumi no lauksaimniecības sektora, organiski cietā frakcija no sadzīves atkritumiem, notekūdeņu dūņas un rūpnieciskie atkritumi no pārtikas un papīra ražošanas.

## Ārējās saites
Dahavas koncentrācijas nometne

**Dahavas koncentrācijas nometne** () bija pirmā no nacistu koncentrācijas nometnēm Vācijā. Paredzēta politiskajiem ieslodzītajiem. Atradās Dahavā, kas atrodas aptuveni 16 km uz ziemeļiem no Minhenes. Kļuva par modeli un treniņu centru pārējām SS veidotajām nometnēm.

Dibināta , nedaudz vairāk nekā 5 nedēļas pēc Ādolfa Hitlera kļūšanas par kancleru. Dahavas galvenajā koncentrācijas nometnē tās pastāvēšanas laikā pabija vismaz 160 tūkstoši ieslodzīto, vismaz 32 tūkstoši nomira no slimībām, nepietiekama uztura, nāvessoda izpildes, neskaitāms daudzums cilvēku tika pārvietoti uz nāves nometnēm Vācijas okupētajā Polijā. 1942. gadā tika izveidota gāzes kamera, tomēr tā palika neizmantota. Uz gāzes kameru nosūtāmos aizveda uz citām koncentrācijas nometnēm.

Dahavā vācu ārsti un zinātnieki veica eksperimentus ar ieslodzītajiem. Tika pārbaudīts, kā cilvēks reaģē uz atmosfēras spiediena krasām izmaiņām. Vēl tika pētīta siltasiņu radību saldēšanas ietekme. Ieslodzītie tika inficēti ar malāriju, pēc tam tika ārstēti ar zālēm, kuru lietošanas sekas nebija zināmas. Tika pētīta jūras ūdens dzeršanas, kā arī neēšanas un nedzeršanas ietekme. Šie eksperimenti un skarbie dzīves apstākļi, kas turpinājās visu Otrā pasaules kara laiku, padarīja Dahavu par vienu no vislabāk pazīstamajām nometnēm. Pēc kara šīs un citu nometņu zinātnieki un ārsti tika tiesāti Nirnbergā "Ārstu prāvā", septiņiem ārstiem tika piespriests nāvessods.

Dahavas koncentrācijas nometni  atbrīvoja amerikāņi.

## Ārējās saites
Heal the World

***Heal the World*** ir dziesma no Maikla Džeksona albuma *[[Dangerous]]*. Dziesma izdota 1991. gadā. Mūzikas videoklipā redzami bērni, kuri dzīvo valstīs, kas cieš no nemieriem, it īpaši Burundijā. Tā ir dziesma ar pretkara vārdiem un Džeksona vēlmi padarīt labāku pasauli.

2001. gadā interneta tērzēšanā ar faniem, Džeksons teica, ka *Heal the World* ir dziesma, ar kuru viņš visvairāk lepojas. Viņš arī izveidoja labdarības organizāciju *[[Heal the World Foundation]]*, kas nodarbojās ar bērnu dzīves apstākļu uzlabošanu.

Dziesmu atskaņoja Džeimsa Baldžera bērēs un Džeksons ziedoja dziesmu, lai to izmantotu kā himnu *James Bulger Red Balloon Center*, skolai, kuru apmeklē bērni ar mācīšanās traucējumiem.

Dziesma ieņēma otro vietu Apvienotās Karalistes topā un 27. vietu *Billboard Hot 100*.

## Kompozīcija
Dziesma sarakstīta A mažorā, un tā pāriet no E3 uz C # 5. Tās ritms ir 80 sitieni minūtē.

## Topi un sertifikācijas

## Atsauces
Intermediate eXperimental Vehicle

***Intermediate eXperimental Vehicle*** (**IXV**) ir Eiropas Kosmosa aģentūras kosmiskais lidaparāts ieiešanas atmosfērā tehnoloģiju pārbaudei. Tas palaists 2015. gada februārī suborbitālā lidojumā.

Kosmoplānam izmantots bezspārnu korpuss. Tā nolaišanos atmosfērā varēja kontrolēt ar diviem kustīgiem aizplākšņiem. Lidaparāta garums ir 5 m, platums 2,2 m, augstums 1,5 m. Nosēšanās paredzēta ar izpletņiem.

2012. gadā Arizonā notika virsskaņas izpletņu sistēmas izmēģinājumi.
2013. gada 21. jūnijā Vidusjūrā notika nomešanas modeļa izmēģinājumi, lidaparātu nometot no 3 km augstuma.

## Lidojuma gaita
*IXV* tika palaists  13:40 UTC ar nesējraķeti *[[Vega (nesējraķete)|Vega]]* (lidojums *VV04*) no Gviānas kosmiskā centra. Tas no raķetes atdalījās 340 km augstumā. Maksimālais augstums bija 412 km. Pēc tam kosmoplāns iegāja atmosfērā un veica kontrolētu nolaišanos Klusajā okeānā.

## Eksperiments ar raķetes augšējo pakāpi
Pēc *IXV* atdalīšanās raķetes augšējā pakāpe *AVUM VV04* ar atlikušo degvielu veica manevru un sasniedza orbītu. Pēc tam veikts vēl viens manevrs, lai noietu no orbītas. Iespējams, šis eksperiments veikts, lai pārbaudītu *Vega* spēju ievadīt derīgo kravu ekvatoram tuvā orbītā.

## Atsauces

## Ārējās saites
* IXV ESA 
* IXV Gunter Dirk Krebs]
Anna Zatonskiha

**Anna Zatonskiha** (; ; dzimusi  Ždanova) ir Ukrainā dzimusi ASV starptautiskā lielmeistare sievietēm (WGM, 1999) un starptautiskā meistare (IM, 2004) šahā.

## Biogrāfija
Šahu piecu gadu vecumā iemācījuši spēlēt vecāki, kuri abi bijuši spēcīgi šahisti. Bijusi Ukrainas junioru čempionāta uzvarētāja dažādās vecuma kategorijās. 1994. gadā Segedā kļuvusi par sudraba laureāti Pasaules junioru čempionātā (vecuma kategorijā līdz 16 gadiem). 2001. un 2002. gadā uzvarējusi Ukrainas sieviešu šaha čempionātos.

2002. gadā pārcēlusies uz dzīvi ASV. Kļuvusi par četrkārtējo ASV sieviešu šaha čempionāta uzvarētāju (2006, 2008, 2009, 2011), kā arī izcīnījusi šajā turnīrā 3 sudraba (2010, 2012, 2013) un 3 bronzas (2004, 2007, 2014) medaļas. 2019. gadā dalījusi 2.-3. vietu ASV šaha čempionātā. 2021. gada oktobrī dalījusi 8.-9. vietu ASV sieviešu šaha čempionātā. 2022. gada oktobrī Sentluisā ierindojusies 9. vietā ASV sieviešu šaha čempionātā. 2023. gada jūnijā Sentluisā uzvarējusi sieviešu lielmeistaru starptautiskajā šaha turnīrā *Cairns Cup*. 2023. gada oktobrī Sentluisā ierindojusies 8. vietā ASV sieviešu šaha čempionātā. 2024. gada jūnijā Sentluisā palikusi 10. vietā starptautiskajā lielmeistaru šaha turnīrā *Cairns Cup*. 2024. gada oktobrī Sentluisā ierindojusies 9. vietā ASV sieviešu šaha čempionātā. 2025. gada oktobrī Sentluisā ierindojusies 5. vietā ASV sieviešu šaha čempionātā.

Vairākkārt pārstāvējusi Ukrainas un ASV izlases lielākajos komandu šaha turnīros:
* Pasaules šaha olimpiādēs piedalījusies 12 reizes (2000-2018, 2022-2024). Komandu vērtējumā ASV izlases sastāvā izcīnījusi sudraba (2004) un 2 bronzas (2008, 2024) medaļas, bet individuālajā - zelta (2008) medaļu,
* Pasaules komandu šaha čempionātos piedalījusies 2 reizes (2009, 2013).
* Eiropas komandu šaha čempionātos piedalījusies 2 reizes (1999, 2001). Individuālajā vērtējumā izcīnījusi sudraba un bronzas medaļas (abas 2003).

Anna Zatonskiha ir Doneckas Nacionālās universitātes absolvente. Precējusies ar Latvijā dzimušo Vācijas starptautisko lielmeistaru šahā Danielu Fridmanu. 2007. gadā ģimenē ir piedzimusi meita Sofija.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Pasaules komandu šaha čempionāti)
Decijs

**Gaijs Mezijs Kvints Decijs** (; ap 201 — 251) bija Romas imperators no 249. gada līdz savai nāvei 251. gadā. Pasludinājis savu dēlu Herreniju par līdzvaldnieku.

## Biogrāfija
Pirms kļūšanas par imperatoru ieguvis plašu administratīva darba pieredzi. Bijis senators, pildījis arī konsula amatu 232. gadā. Bijis Mēzijas, Ģermānijas un Spānijas provinču pārvaldnieks kā arī Romas pilsētas prefekts.
248 gadā imperators Filips Arābs uzticēja Decijam apspiest sacelšanos Balkānos, Mēzijas un Pannonijas provincēs. 249. gadā, pēc sacelšanās apspiešanas, karaspēks pasludināja Deciju par imperatoru.
Devies uz Itāliju, kur kaujā pie Veronas 249. gada septembrī nogalināja līdzšinējo imperatoru Filipu, līdz ar to arī senāts bija spiests atzīt viņu par valdnieku.

250. gada janvārī izdeva ediktu, ka ikviena Romas pilsoņa pienākums ir upurēt dieviem valsts drošības labā. Lai arī kristieši šajā ediktā nav minēti, plašā impērijas kristiešu kopiena šo ediktu Decijam nekad nepiedeva un uzskatīja viņu par savu ienaidnieku un *tirānu*. Īstenojis vairākus celtniecības projektus Romā.

Decija valdīšanas laikā pirmo reizi goti šķērsoja Donavu un iebruka impērijas teritorijā. Imperators reorganizēja impērijas armiju un devās likvidēt iebrukumu. Ar mainīgām sekmēm tika aizvadītas vairākas kaujas mūsdienu Bulgārijas teritorijā, līdz 251. gada jūnijā Romas karaspēks piedzīvoja smagu sakāvi kaujā pie Abrittas. Kaujā krita gan imperators Decijs, gan viņa vecākais dēls un līdzvaldnieks Herrenijs.

## Ārējās saites
Serra de Tramuntana

**Serra de Tramuntana** (, ) ir kalnu grēda Spānijai piederošajā Maļorkas salā. Tā izvietojusies dienvidrietumu-ziemeļaustrumu virzienā.  grēdai tika piešķirts UNESCO Pasaules mantojuma objekta statuss.

## Ārējās saites
Dardi

**Dardi** ir indoirāņu saimes dardu valodās runājoša radniecīgu tautu grupa, kas apdzīvo Hindukuša un Karakoruma dienvidu nogāžu ielejas Pakistānas ziemeļos, Indijā un Afganistānā. Lielākā daļa dardu ir musulmaņi sunnīti, bet kalaši saglabājuši tradicionālo politeistisko reliģiju.

Jau sanskritā minētais etnonīms *darada* () sākotnēji apzīmējis tautu, kas dzīvojusi blakus Kašmīrai un pieminēts arī Hērodota darbos. Mūsdienās pašnosaukumu «dardi» lieto viena no šīnu grupām, bet 19. gadsimta britu orientālists Gotlībs Leitners to sāka attiecināt uz visām dardu valodās runājošajām tautām, kaut arī ar nosaukumu *dardu* vēl 19. gadsimtā kašmīrieši apzīmēja ziemeļrietumu kalniešus.

## Dardu tautas
Dardu tautas apdzīvo Indijas Džammu un Kašmīru , Pakistānas Azadkašmīru, Gilgitu un Baltistānu un Haiberpahtunhvu, kā arī Konaru, Nangarhāru, Lagmānu un Kāpīsu Afganistānā. Tradicionāli tiek iedalīti trijās grupās pēc valodu radniecības.

### Austrumdardi
* Kašmīrieši — daudzskaitlīgākā no dardu tautām, vēsturiski apdzīvo Kašmīras ieleju un Činābas upes augšteces ieleju;
* Šīni — apdzīvo Indas augšteces un tās pieteku ielejas Pakistānā;
* Phaluri un savi — apdzīvo Konaras ieleju Pakistānā un Afganistānā;
* Kohistāņi (kalami, torvali, bateri, čilisi, gabaro u.c.) — cilšu grupa, apdzīvo Svātas un tās pieteku ielejas Haiberpahtunhvas ziemeļos Pakistānā.

### Konaras un Čitrālas dardi
* Konaras dardi (gavarbati, katarkalaji, šumašti u.c.) — apdzīvo Konaras upes vidusteci Afganistānā;
* Kho un kalaši — apdzīvo Konaras augšteces Čitrālas ieleju Pakistānā.

### Afganistānas dardi
* Pašaji — apdzīvo Kabulas pieteku ielejas;
* Tirahi — apdzīvo ieleju dienvidos no Kabulas, bieži tiek uzskatīti par daļu no puštuniem.

## Atsauces

## Ārējās saites
Kārpainie zalkši

**Kārpainie zalkši, kārpaino zalkšu ģints** (*Acrochordus*) ir vienīgā **kārpaino zalkšu dzimtas** (*Acrochordidae*) ģints, kas apvieno 3 sugas. Tās ir izteikti ūdenī dzīvojošas čūskas, kas mājo Dienvidāzijā, Dienvidaustrumāzijā, Jaungvinejā un Austrālijā. Tās atkarībā no sugas sastopamas gan saldūdens tilpnēs, gan piekrastes jūru viegli sāļajos ūdeņos, lagūnās un upju ietekās. Visi kārpainie zalkši ir cilvēkam nekaitīgi (nav indīgi).

## Evolūcija
[thumb|left|220px|Kārpainajiem zalkšiem ir maisveida āda, kas ir tik brīva un liela it kā būtu čūskai par lielu, attēlā [Javas kārpainais zalktis (*Acrochordus javanicus*)]]
Ģenētiskajos pētījumos noskaidrojies, ka kārpaino zalkšu dzimta ir senākā no augstāko čūsku infrakārtas (*Caenophidia*) un tai piederošās sugas bija sastopamas jau miocēna sākumā. Pārējo augstāko čūsku dzimtu priekštecis atdalījās no kārpainajiem zalkšiem terciāra perioda sākumā, kas nozīmē, ka zalkšu virsdzimta ir māsas taksons kārpainajiem zalkšiem.

## Kopīgās īpašības
Kārpainajiem zalkšiem ir raksturīga maisveidīga āda, kas klāta ar sīkām kārpiņām, kuras savstarpēji nesaskaras. Āda ir tik brīva, ka rodas sajūta, ka tā čūskai ir par lielu. Uz vēdera tām nav vēdera zvīņu, acis mazas un novietotas galvas virspusē. Kā visām augstākajām čūskām tām nav saglabājušies iegurņa un pakaļkāju rudimenti, kuri savukārt ir saglabājušies zemākajām čūskām (*Henophidia*). Kārpainie zalkši ir liela auguma, masīvas čūskas, lielākajiem īpatņiem sasniedzot 2,9 metrus. Barojas galvenokārt ar zivīm. Medības notiek, pasīvi guļot uz ūdenstilpes gultnes un gaidot upuri peldam garām. Visas sugas ir oldzīvdzemdētājas un tām dzimst dzīvi mazuļi (4—40), dzemdībām notiekot ūdenī. Pastāv viedoklis, ka šīs sugas vairojas retāk kā citas čūskas, kā arī, ka reizēm mātītes spēj vairoties partenoģenēzes veidā (olšūnas attīstība par pieaugušu organismu bez apaugļošanās).

## Sistemātika
[thumb|240px|[Mazais kārpainais zalktis (*Acrochordus granulatus*)]]
**Kārpaino zalkšu dzimta** (*Acrochordidae*)
***Kārpaino zalkšu ģints** (*Acrochordus*)
**Javas kārpainais zalktis (*Acrochordus javanicus*)
**Kārpainais zalktis (*Acrochordus arafurae*)
**Mazais kārpainais zalktis (*Acrochordus granulatus*)

## Atsauces

## Ārējās saites

*Acrochordidae
Birmas odzes

**Birmas odzes, Birmas odžu ģints** (*Azemiops*) ir  odžu dzimtas (*Viperidae*) ģints, kas ir vienīgā ģints **Birmas odžu apakšdzimtā** (*Azemiopinae*). Šajā ģintī apvienotas 2 mūsdienās dzīvojošas indīgo čūsku sugas. Lai arī tās sauc par Birmas odzēm, tās mājo samērā plašā Dienvidaustrumāzijas kalnu reģiona areālā un ir sastopamas, sākot ar Vjetnamas ziemeļiem, cauri Ķīnas dienvidaustrumiem un dienvidiem, Mjanmā jeb Birmā, areālam plešoties līdz Tibetas dienvidaustrumiem. Par sugu pamattipu tiek uzskatīts Mjanmas kalnos dzīvojošās odzes. Abu sugu izplatības reģionus nodala Honas upe: uz austrumiem no upes mājo Birmas baltgalvas odze (*Azemiops kharini*), bet uz rietumiem Birmas melngalvas odze (*Azemiops feae*).

## Kopīgās īpašības
Birmas odzes mājo kalnos līdz 1000 metriem virs jūras līmeņa. Tām labāk patīk mērens klimats ar vidējo temperatūru 20—25°C. Lai arī vislabprātāk šīs čūskas dzīvo akmeņiem un klintīm bagātos bambusa mežos un kokveida paparžu audzēs, kas mijas ar atklātiem laukumiem, tās var novērot arī ceļmalās, pļavās, rīsa laukos, kā arī māju tuvumā. Birmas odzes ir aktīvas krēslā un to migas vienmēr atrodas mitrās vietās.

Birmas odzes ir visprimitīvākās no visām sugām odžu dzimtā. Tām ir spēcīgs ķermenis ar īsu asti, galva vairāk ovāla nekā trīsstūrveidīga kā tas ir citām odzēm. Galvu sedz nevis sīkas zvīņas kā citām odzēm, bet gan lieli vairogi, līdzīgi zalkšiem un kobrām. Indes dziedzeri ir relatīvi mazi, tomēr indeszobi līdzīgi kā citām odzēm piestiprināti nelieliem, rotējošiem priekšzobu kauliņiem. Indes iedarbībai raksturīga hemorāģiskā darbība — tiek noārdīti eritrocīti, bojāti kapilāri, asinsvados veidojas trombi, bet pēc tam asinis zaudē spēju recēt, tāpēc rodas plaši asinsizplūdumi un tūska. Birmas odzes vairojas, dējot olas.

## Sistemātika
***Birmas odžu apakšdzimta** (*Azemiopinae*)
****Birmas odžu ģints** (*Azemiops*)
***Birmas baltgalvas odze (*Azemiops kharini*)
***Birmas melngalvas odze (*Azemiops feae*)

## Skatīt arī
Pārējās odžu dzimtas apakšdzimtas:
*Klaburčūsku apakšdzimta
*Odžu apakšdzimta

## Atsauces

## Ārējās saites
*White headed Fea Viper (Azemiops kharini) 
*Azemiops feae; Feas Viper
*New viper species discovered in Vietnam
7 soļi svaiga gaisa

"**7 soļi svaiga gaisa**" ir latviešu grupas "Prāta Vētra" 10. studijas albums latviešu valodā.

Albums tika izziņots  un izdots . Tas tika ierakstīts *Hansa Studio* Berlīnē, Vācijā. Albuma producents ir Alekss Silva. Vasarā grupa devās albuma koncerttūrē.

## Dziesmu saraksts
# "7 soļi svaiga gaisa" — 4:11
# "Ēdenes dārzs" — 3:14
# "Pilsētas ugunis" — 3:36
# "Sapnī" — 3:31
# "Kad zvaigznes pār alejām krīt" — 5:13
# "Ziemu apēst" — 3:49
# "Pastkastīte" — 3:52
# "Laimes satelīts" — 3:19
# "Jūras" — 4:35
# "Meklēt vienam otru" — 4:40

## Atsauces

## Ārējās saites
*
Dardu valodas

**Dardu valodas** ir indoeiropiešu valodu saimei piederīgu valodu grupa, kurās runā ap 5,5 miljoni cilvēku Indijā, Pakistānā un Afganistānā. Dažās klasifikācijās tiek grupētas kopā ar sindu un pendžābiešu valodām kā plašāka indoāriešu valodu ziemeļrietumu grupa. Lielākā no dardu valodām ir kašmīriešu valoda ar vairāk kā 4 miljoniem pratēju un attīstītu literatūru un kas ir viena no Indijas nacionālajām valodām.

## Atsauces
Jans Palahs

**Jans Palahs** (; dzimis , miris ) bija čehu students.

Studējis Kārļa Universitātē vēsturi un politisko ekonomiku.  Vāclava laukumā (*Václavské náměstí*), Prāgā, aizdedzinājās, protestējot pret Prāgas pavasara beigšanos, ko izraisīja Varšavas pakta armiju iebrukums Čehoslovākijā. Nav nomiris uzreiz pēc aizdedzināšanās, bet gan vēlāk slimnīcā. Viņa bēres pārvērtās lielā protesta akcijā pret okupāciju. Pēc mēneša (25. februārī) tajā pašā vietā aizdedzinājās cits students — Jans Zajičs, savukārt tā paša gada 9. aprīlī Jihlavā — Evžens Ploceks.

Viņa vārdā ir nosauktas ielas, laukumi un citi objekti gan Čehijā, gan arī citās valstīs.

## Atsauces

## Ārējās saites

* 1969: Prague riots over student martyr
Eduards Jaunzems

**Eduards Jaunzems** ( — ) bija Latvijas politiķis un sabiedrisks darbinieks. Bijis Cēsu pilsētas galva, 1. un 2. Saeimas deputāts, Latvijas Sociāldemokrātiskās strādnieku partijas, vēlāk Neatkarīgo sociālistu biedrs.

## Dzīvesgājums
Dzimis 1872. gadā 21. septembrī Cēsu apriņķī, Liepas pagasta Jaunzemos kā zemes īpašnieka dēls. Mācījās Liepas pagasta un Āraišu draudzes skolās, 1890. gadā absolvēja Dr. Harnacka reālskolu Cēsīs. Piedalījās krievu-japāņu karā, tad strādāja kā kantorists un grāmatvedis Krievijā un Rīgā, vēlāk Cēsīs un Līgatnē.

Pirmā pasaules kara sākumā viņu iesauca Krievijas Impērijas armijā, 1917. gadā pārnāca uz latviešu strēlnieku rezerves pulku. 1917. gada 15. maijā atvaļināts.

1917.-1918. gadā Eduards Jaunzems darbojās Cēsu apriņķa strādnieku padomē. No 1919. gada jūnija līdz 1922. gadam bija Cēsu pilsētas štata un pilsētas galvas amatos.

No 1922. gada 7. novembra līdz 1928. gada 5. novembrim darbojies kā 1. un 2. Saeimas deputāts, sākumā kreiso sociāldemokrātu frakcijā, bet no 1928. gada 2. maija iestājās neatkarīgos sociālistos. Vēlāk strādāja par grāmatvedi-darbvedi.

Miris 1935. gada 10. februārī.

## Atsauces
Potalas pils

**Potalas pils** (; ) bija Dalailamas rezidence līdz 1959. gadam, kad tibetiešu sacelšanās laikā 14. Dalailama pameta dzimteni un devās uz Indiju. Atrodas Lhasā, Tibetas autonomajā reģionā, Ķīnā.

Pils celtniecību 1645. gadā uzsāka 4. Dalailama, kad viens no viņa garīgajiem padomdevējiem ieteica šo kā labu vietu. Pils ir 400x350 m liela. Ēkā ir 13 stāvi, vairāk nekā 1000 istabu, 10 000 svētnīcu un aptuveni 200 000 statuju. Pils atrodas 300 m augstumā virs ielejas.

Mūsdienās — muzejs. 1994. gadā Potalas pils iekļauta UNESCO Pasaules mantojuma sarakstā.


Lhasa-Potala-18-Weisser Palast-2014-gje.jpg|
Lhasa-Potala-14-Aufgang-2014-gje.jpg|
Lhasa-Potala-52-Klosterhof-2014-gje.jpg|
Lhasa-Potala-58-Innenhof-2014-gje.jpg|
Lhasa-Potala-Ausblick-16-2014-gje.jpg|
Lhasa-Potala-nachts-22-2014-gje.jpg|


## Ārējās saites
* 
*
Kontaktu komiteja

**Kontaktu komiteja** ir Eiropas Savienības augstāko revīzijas iestāžu (ARI) un Eiropas Revīzijas palātas (*European Court of Auditors* – ECA) apvienojoša sadarbības platforma. Sadarbības platforma ietver tiešos Kontaktu komitejas pārstāvjus – augstāko revīzijas iestāžu vadītājus, ECA pārstāvjus – un darba grupas, kā arī sadarbības koordinatorus, kas nodrošina aktīvu profesionālās sadarbības tīklojumu platformas ietvaros. Latvijas Republikas Valsts kontrole ir Kontaktu Komitejas locekle kopš 2004. gada 1. maija.

## Darbības mērķi
Kontaktu komiteja ir Eiropas Savienības dalībvalstu augstāko revīzijas iestāžu vadītāju un Eiropas Revīzijas palātas vadītāja autonoma un neatkarīga apvienība, kuras darbības mērķis ir stiprināt Eiropas Savienības finanšu vadību un labu pārvaldību. 

Kontaktu komiteja veicina un atbalsta sadarbību starp Eiropas Savienības dalībvalstīm, kandidātvalstīm un potenciālajām kandidātvalstīm ar dažādu sadarbības iniciatīvu palīdzību, galvenokārt ar sadarbības tīklojuma palīdzību

## Vēsture
Pirmā Eiropas Ekonomiskās Savienības augstākās revīzijas iestāžu (tagad – Kontaktu komitejas) tikšanās notika jau 1960. gadā. Līdz ar neatkarīga finansējuma piešķiršanu Eiropas Savienības budžeta formā 1960. gadu beigās arvien acīmredzamāka kļuva nepieciešamība izveidot neatkarīgu ārējās kontroles revīzijas iestādi. Kontaktu komiteja līdzdarbojās Eiropas Revīzijas palātas izveides procesā, kā arī kodificēja tās pilnvaras Briseles līgumā 1975. gadā, kā rezultātā 1977. gadā tika nodibināta ECA. Jau 1978. gadā Kontaktu komitejā tika iekļauta arī ECA.

## Atsauces

## Ārējās saites
* LRVK oficiālā mājaslapa
* ECA official homepage
Eiropas Revīzijas palāta

**Eiropas Revīzijas palāta** (ERP) ir Eiropas Savienības finanšu tēriņu, to pamatotību un efektivitāti uzraugoša neatkarīga ES institūcija. Tā ir viena no septiņām ES veidojošām institūcijām. Eiropas Revīzijas palātas mērķis ir uzlabot Eiropas Savienības budžeta finanšu līdzekļu pārvaldību, veicināt atklātību un caurskatāmību un darboties kā Eiropas Savienības pilsoņu kopīgo finanšu resursu uzraugam. 

Katra dalībvalsts izvirza kandidātu ERP locekļa amatam. Locekļus oficiāli amatā ieceļ Padome pēc apspriešanās ar Eiropas Parlamentu. Viņus ieceļ uz atjaunojamu sešu gadu termiņu. Viņi sniedz svinīgu apliecinājumu pildīt savus pienākumus pilnīgi neatkarīgi un Eiropas Savienības vispārējās interesēs.  

Latvijas pārstāvis Mihails Kozlovs ir ERP loceklis kopš 2016. gada maija, un šobrīd pilna pienākumus otro termiņu. No 2004. gada maija līdz 2016. gada maijam divus termiņus pēc kārtas ERP locekļa amatu ieņēma Igors Ludboržs. https://www.fm.gov.lv/lv/jaunums/valdiba-atbalsta-eiropas-revizijas-palatas-locekla-amata-iecelt-mihailu-kozlovu 

ERP locekļus norīko darbam kādā no piecām apakšpalātām. Locekļi ir atbildīgi par revīziju koordinēšanu un ziņojumu virzīšanu, izmantojot pieņemšanas procedūru palātas vai ERP līmenī. 

Tā kā 27 locekļu kolēģija ir ERP augstākā lēmumpieņemšanas struktūra, locekļiem ir arī pilnvaras pieņemt lēmumus par plašākiem stratēģiskiem un administratīviem jautājumiem.

Eiropas Revīzijas palātu vada priekšsēdētājs – kolēģijas ievēlēts loceklis, kurš darbojas kā “pirmais starp vienlīdzīgajiem” uz atjaunojamu trīs gadu termiņu.https://www.eca.europa.eu/lv/governance

## Darbības mērķi
Eiropas Revīzijas palātas kā neatkarīga ārējā revidenta pienākumos ietilpst ES fondu līdzekļu tēriņu uzskaites un to atbilstības, kā arī izmantošanas efektivitātes pārbaudīšana. Eiropas Revīzijas palātas darba rezultātus – gada pārskatus, īpašos gada ziņojumus, atzinumus un nostājas dokumentus – ES budžeta pārvaldības pārraudzībai un uzlabošanai izmanto Eiropas Komisija, Eiropas Parlaments un Padome, kā arī dalībvalstis.

Palātas veiktajam darbam ir nozīmīga loma ikgadējā ES budžeta izpildes apstiprināšanas procedūrā, kad Eiropas Parlaments pēc Padomes ieteikuma lemj, vai Komisija ir apmierinoši izpildījusi iepriekšējā gada budžetu. ERP pārskati, ziņojumi un atzinumi rada pievienoto vērtību, sekmējot Eiropas Savienības attīstību un tuvinot to Eiropas iedzīvotājiem.

## Vēsture
Eiropas Revīzijas palāta tika izveidota ES finanšu revīziju veikšanai 1977. gadā. Palātas darbības pamatuzdevums ir ES budžeta uzraudzība un finansu plānošanas procesa saskaņotības izvērtēšana, pirmkārt, jomās, kas ir tieši saistītas ar izaugsmi un nodarbinātību, pievienoto vērtību, publiskām finansēm, vidi un klimata pasākumiem. ERP revidē gan ES budžeta ieņēmumus, gan izdevumus un ir pilntiesīga ES institūcija kopš 1992. gada Māstrihtas vienošanās.

## Atsauces
Tallinas Olafa baznīca

**Tallinas Svētā Olafa baznīca** () ir baptistu baznīca Tallinā, Igaunijā.

Tiek uzskatīts, ka baznīca tikusi uzcelta 12. gadsimtā, lai arī senākās zināmās rakstiskās liecības par baznīcas eksistenci ir no 1267. gada. Baznīca nosaukta norvēģu ķēniņa Ūlafa II vārdā (; vēlāk kļuva pazīstams kā Svētais Ūlafs). Laika gaitā vairākas reizes notika baznīcas rekonstrukcija.

123,7 metrus augstā baznīcas ēka ir pašlaik augstākā ēka Igaunijā. No 1549. līdz 1625. gadam, kad baznīcas augstums sasniedza 159 metrus, šī bija trešā augstākā ēka pasaulē.

Sākotnēji šis bija Romas katoļu baznīcas dievnams. No reformācijas laika līdz 1950. gadam šī bija luterāņu baznīca, 1950. gadā tā kļuva par baptistu baznīcu.

## Atsauces

## Ārējās saites

*
Sedna

**Sedna**, arī **90377 Sedna** (simbols: ), ir transneptūna objekts ar diametru apmēram 995 ± 80 km. Sedna, iespējams, ir pundurplanēta, bet precīzi tas nav zināms, jo debess ķermenis atrodas pārāk tālu. Tas ir viens no tālākajiem zināmajiem Saules sistēmas objektiem.

## Atklāšana un nosaukums
Sednu atklāja  amerikāņu astronomi Maikls Brauns (*Mike Brown*), Čads Truhiljo (*Chad Trujillo*) un Dāvids Rabinovics (*David Rabinowitz*), izmantojot 1,2 m Samuēla Ošina teleskopu Palomāras observatorijā. Atklājums tika veikts jau 2001. gadā sākta pētījuma ietvaros. Izpētot todien iegūtos attēlus, astronomi ievēroja kādu objektu, kurš bija pārvietojies par 4,6 loka sekundēm attiecībā pret zvaigznēm 3,1 stundas laikā. Tam tika piešķirts pagaidu apzīmējums . Sākotnējie aprēķini rādīja, ka objekts atrodas apmēram 100 AU attālumā un tā orbīta ir ļoti izstiepta.
Maikls Brauns vēlāk rakstīja: "Mūsu jaunatklātais objekts ir aukstākā un tālākā no zināmajām vietām Saules sistēmā, tāpēc mēs jūtam, ka būtu atbilstoši to nodēvēt par Sednu". Sedna eskimosu mitoloģijā ir jūras dievība, jūras dzīvnieku saimniece, kuru iztēlojās kā vecu sievieti, kas dzīvo jūras dibenā un izrīko jūras dzīvniekus, laiku pa laikam dodot tos cilvēkiem uzturam.  Starptautiskā Astronomijas savienība objektam  oficiāli piešķīra vārdu Sedna.
 
## Orbīta un fizikālie parametri
[thumb|240px|left|Sednas orbīta (sarkana) salīdzinājumā ar [Jupiters (planēta)|Jupitera (oranža), Saturna (dzeltena), Urāna (zaļa), Neptūna (zila) unPlutona (violeta) orbītām.]]
Sednas orbīta ir ļoti izstiepta, tās afēlijs atrodas vairāk kā 972 AU attālumā, bet perihēlijs 76 AU attālumā. 2015. gada februārī objekts atradās apmēram 86 AU  attālumā un perihēliju sasniegs 2076. gada vidū.  Starp zināmajiem objektiem, Sednai ir otrs tālākais perihēlijs, tālāks ir tikai citam transneptūna objektam .
Orbitālais periods Sednai ir 11998 gadi, tas ir garākais starp zināmajiem lielajiem Saules sistēmas ķermeņiem. 
Novērojumi ar 1,3 m SMARTS teleskopu Serrotololo Starpamerikas observatorijā Čīlē liecina, ka Sedna ir viens no sarkanākajiem debess ķermeņiem Saules sistēmā, gandrīz tikpat sarkans kā Marss. Č.Truhiljo domā, ka objekta sarkano toni veido dažādu ogļūdeņražu nosēdumi jeb tolīni, kuri veidojas ultravioletajam starojumam ilgstoši iedarbojoties uz vienkāršiem organiskajiem savienojumiem. Sednas virsma pēc krāsas izskatās viendabīga, tas nozīmē, ka objekta virsmu, atšķirībā no Saulei tuvāk esošajiem debess ķermeņiem, retāk skar citu debess ķermeņu triecieni. Sednai un diviem citiem ļoti tāliem objektiem ( un ) ir līdzīga krāsa kā ārējiem klasiskajiem Koipera joslas objektiem un kentauram Folam, kas iespējams liecina par to kopīgas izcelsmes apgabalu.

## Atsauces
INTOSAI

**Starptautiskā Augstāko revīzijas iestāžu organizācija** (INTOSAI) ir autonoma, neatkarīga un apolitiska pārnacionāla pasaules valstu revīzijas institūciju apvienība. Organizācijas biedri ir nacionālās augstākās revīzijas iestādes, kuras INTOSAI organizācijā pārstāv septiņas augstāko revīzijas iestāžu veidotas reģionālās darba grupas: AFROSAI, ARABOSAI, ASOSAI, CAROSAI, OLACEFS, PASAI un EUROSAI jeb Eiropas Augstākās revīzijas iestāžu apvienība. Organizācijā ir 193 dalīborganizācijas (188 nacionālās institūcijas, Eiropas Revīzijas palāta un četras asociētās dalīborganizācijas).

INTOSAI ir izstrādājusi starptautiskos profesionālos standartus valsts iestāžu revīziju atbilstības un efektivitātes auditu veikšanai.

Latvijas Republikas Valsts kontrole ir INTOSAI dalīborganizācija kopš 1994. gada 17.oktobra.

## Darbība
Organizācija ik pēc trim gadiem organizē kopēju konferenci – Starptautisko Augstāko revīzijas iestāžu kongresu (INCOSAI). Pirmais INCOSAI kongress notika 1953. gadā Havanā, Kubā, savukārt līdz šim pēdējais kongress – „INCOSAI XXI” - 2013. gadā Pekinā, Ķīnā.

Tieši no INTOSAI dalīborganizācijām vēlēta grupa pilda galveno Apvienoto Nāciju Organizācijas (ANO) ārējā auditora funkciju. Ik pēc sešu gadu perioda ANO Ģenerālā asambleja no INTOSAI dalīborganizācijām ievēl ANO auditoru valdi trīs institūciju sastāvā.

## Vēsture
Kopīgas augstāko revīzijas iestāžu pārstāvošas pārnacionālas organizācijas izveides pamati ir meklējami jau 20. gs. sākumā, arvien pieaugot valsts administratīvo pārvaldes mehānismu sarežģītībai. Rezultātā 1910. gadā Briselē norisinājās Administratīvo zinātņu kongress, kurā tika nolemts izveidot starptautisku sadarbības komisiju. Starpkaru periodā Starptautiskās komisijas ik pēc četriem gadiem rīkoja sadarbības kongresus, līdz 1930. gadā tika izveidots Starptautiskais Administratīvo zinātņu institūts.

Pēc Otrā pasaules kara, atjaunojot institūta darbību, 1947. gadā notika pirmais pēckara Starptautiskais Administratīvo zinātņu kongress, kurā piedalījās arī atsevišķu valstu augstāko revīzijas iestāžu pārstāvji. Kongresa laikā Bernē, Šveicē tika pārrunātas vienotas starptautiskas augstāko revīzijas iestāžu organizācijas izveides iespējas.

Pirmais INCOSAI kongress notika 1953. gadā Havanā, Kubā, kā laikā 34 audita organizāciju vadībā tika nodibināta INTOSAI. Tika nolemts turpmākai darbības nodrošināšanai Havanā izveidot INTOSAI pastāvīgo sekretariātu. Pēc Kubas revolūcijas un Kubas augstākās revīzijas iestādes izformēšanas INTOSAI sekretariāta funkcijas uzņēmās Austrijas augstākā revīzijas iestāde.

Kopš 1967. gada INTOSAI ir ANO dalīborganizācija ar konsultatīvas nevalstiskas organizācijas statusu.

## Atsauces
Kobes dārzs

**Kobes dārzs** (līdz 2008. gadam — **Meteora dārzs** jeb **Meteora parks**) ir parks Rīgā, Āgenskalnā, starp Mazo Nometņu un Ormaņu ielu. Dārza platība ir 2 hektāri, tajā ierīkots dīķis.

Dārza vēsture saistīta ar 1867. gadā uzcelto gumijas fabrikas īpašnieka Meidela villu, pie kuras tika izveidots slēgta tipa dārzs, ko varēja apmeklēt tikai darbinieki. 1963. gadā rūpnīcas "Meteors" dārzs tika apvienots ar kādreizējo privāto dārzu un tika uzsākta Meteora dārza ierīkošana. Dārza projektu izstrādāja Kārlis Barons. Dārzā tika ierīkoti celiņi, dīķis un atpūtas vietas.

2008. gadā Rīgas dome paziņoja par ieceri sakopt dārza teritoriju un sadarbībā ar Rīgas sadraudzības pilsētu Kobi izveidot tajā Kobes dārzu. 2010. gadā dārzā tika atklāts dekoratīvs akmens, dārzs tika pārveidots japāņu stilā.

## Atsauces
X Latvijas Skolu jaunatnes dziesmu un deju svētki

**X Latvijas Skolu jaunatnes dziesmu un deju svētki** bija Latvijas Skolu jaunatnes dziesmu un deju svētki, kas norisinājās Rīgā, no  līdz . Šajos jaunatnes dziesmu svētkos piedalījās 30 975 dalībnieki. Svētku logo bija rotaļlieta — vilciņš. Koru koncertā "Mana zeme – zemīte skaistā" piedalījās 332 kori ar vairāk nekā 12 600 dalībniekiem, kā arī 24 pūtēju orķestri (900 mūziķi), seši tautas deju kolektīvi (450 dejotāji) un 31 bērnu un jauniešu folkloras kopa (440 dalībnieki). Uzstājās arī solisti — Renārs Kaupers, Aisha, Jānis Apeinis, Paula Dukure, Miks Dukurs, Kārlis Būmeisters un citi. Koru Lielo balvu saņēma Jelgavas 4.vidusskolas meiteņu koris "Spīgo". X Latvijas skolu jaunatnes dziesmu un deju svētku laikā Latvijas Televīzija pārraidīja svētku koncertus un citus svētku pasākumus. Svētki noslēdzās ar tautas deju lielkoncertu "Deja kāpj debesīs" Daugavas stadionā, kurā piedalījās 13 760 dejotāji.

[250px|thumb|X [Latvijas Skolu jaunatnes dziesmu un deju svētki|Latvijas Skolu jaunatnes dziesmu un deju svētku ģenerālmēģinājums.]]
250px|thumb|X Latvijas Skolu jaunatnes dziesmu un deju svētku atklāšana.

Šajos dziesmu svētkos apritēja 50 gadi kopš pirmajiem Latvijas Skolu jaunatnes dziesmu un deju svētkiem 1960. gadā, tāpēc Apvienoto Nāciju Izglītības, zinātnes un kultūras organizācija (UNESCO) iekļāva to pasaules svinamo dienu kalendārā 2010—2011. gadam līdzās 63 citiem visas pasaules notikumiem un pasākumiem, novērtējot dziesmu un deju svētku tradīcijas saglabāšanu un pārmantošanu Baltijas valstīs.

## Svētku virsdiriģenti un virsvadītāji
### Virsdiriģenti
Apvienoto koru virsdiriģenti bija K. Ādamsons, L. Celma, G. Ceplenieks, J. Erenštreits, E. Grāvītis, M. Klišāns, A. Platpers, R. Vanags, J. Ustinskovs, bet orķestru virsdiriģenti — H. Bārzdiņš, A. Celms, A. Muižnieks.
 
[250px|thumb|[Aglonas bazilikas kora skolas dalībnieki dziesmu un deju svētku gājienā.]]

### Deju svētku virsvadītāji
Šie bija šo svētku virsvadītāji:
* Baiba Šteina, 
* Agris Daņiļevičs, 
* Olga Freiberga, 
* Jānis Ērglis, 
* Ilze Mažāne, 
* Dace Adviljone, 
* Arta Melnalksne, 
* Gints Baumanis, 
* Lita Freimane, 
* Iluta Mistre,
* Ilmārs Dreļs.

### Deju svētku goda virsvadītāji
Deju svētku goda virsvadītāji:
* I. Saulīte, 
* U. Žagata, 
* O. Štrauss, 
* I. Dimante, 
* T. Aruma, 
* J. Nurka, 
* L. Lūse
* O. Lamass.

## Atsauces

## Ārējās saites
* X Latvijas Skolu jaunatnes dziesmu un deju svētku oficiālā mājaslapa
Tims Robinss

**Timotijs Frānsiss "Tims" Robinss** (; dzimis ) ir amerikāņu aktieris, scenārists, režisors, producents, aktīvists un mūziķis.

Pazīstams ar lomām tādās filmās kā "Darhemas buļļi" (*Bull Durham*, 1988), "Jēkaba kāpnes" (*Jacob's Ladder*, 1990), "Spēlmanis" (1992), "Bēgšana no Šoušenkas" (1994), "Noslēpumu upe" (2003), "Gaismas pilsēta" (2008). Režisējis tādas filmas kā "Mironis nāk" (1995), *[[Cradle Will Rock]]* (1999).

Par lomu 2003. gada filmā "Noslēpumu upe" saņēmis Zelta globusa balvu un Amerikas Kinoakadēmijas balvu kā labākais aktieris otrā plāna lomā, savukārt par lomu 1992. gada filmā "Spēlētājs" — Zelta globusa balvu un Kannu kinofestivāla balvu kā labākais aktieris.

## Filmogrāfija

## Ārējās saites

* Tima Robinsa oficiālā mājaslapa